5. Midttrafiks budget 2022 (Åben)
Tidl. politisk behandling
Forventet sagsgang
TM-U, ØK, BY
Lovgrundlag
Lov om Trafikselskaber
SAGENS INDHOLD
Byrådet skal i denne sag tage stilling til Midttrafiks forslag til Budget 2022 for kollektiv 
trafik i [adresse].
Midttrafiks bestyrelse godkendte 10. september 2021 et forslag til Budget 2022, 1. behandling, som sendes 
i høring hos kommunerne og Region Midtjylland. Der er svarfrist for bemærkninger til budgetforslaget 31. 
oktober 2021, hvorefter ændringer vil kunne indgå i Midttrafiks 2. behandling af budgetforslaget, som finder 
sted 10. december 2021. 
Midttrafiks Budget 2022 viser udgifter for Favrskov Kommune på i alt 30,3 mio. kr. Udgifterne til offentlig 
rutebaseret buskørsel udgør ca. 17 mio. kr., mens udgifter til flextrafik (flexbus, flextur og plustur), 
kommunal kørsel, handicapkørsel og patientbefordring udgør ca. 11,7 mio. kr. Flextrafik er en kollektiv 
transportløsning, som er et supplement til offentlig rutebaseret buskørsel. Derudover er der udgifter til 
administration, som udgør ca. 1,6 mio. kr. Der er indtægter for ca. 2,3 mio. kr., som skal modregnes 
udgifterne.
Samlet set er det budgetterede resultat på 28 mio. kr. i 2022, hvilket er 1,8 mio. kr. mere end i budget 2021.
Midttrafiks Budget 2022 for den kollektive trafik i [adresse] fremgår af tabellen nedenfor:
Midttrafiks forslag til budget 2022
Offentlig rutebaseret buskørsel
17.017.000 kr.
Flexbus
148.000 kr.
Handicapkørsel, lovbestemt kørsel
1.239.000 kr.
Kommunal kørsel og siddende patientbefordring*
8.753.000 kr.
Flextur, NOP (Ny OptimeringsPlatform)
1.149.000 kr.
Plustur 
101.000 kr.
Flextur Ung
262.000 kr.
Administration, Rejsekort, billetkontrol og pension
1.540.000 kr.
Letbanesekretariatet
44.000 kr.
Samlede udgifter
30.253.000 kr.
Busindtægter
Søren Gregersen kr.
I alt nettoudgifter
[adresse] kr.
* Lægekørsel, genoptræningskørsel og kørsel med elever med særlige behov.
Sagsnr. EMN-2021-02289
DokID: 2484962
Sagsbehandler dege
Byråd
26-10-2021 19:00
Budgettet er fortsat påvirket af corona-pandemien på både udgifts- og indtægtssiden. I 2020 og 2021 har 
Favrskov Kommune modtaget kompensation for de afledte driftsmæssige konsekvenser af corona. Ifølge 
regnskabet for 2020 er Favrskov Kommune tildelt en andel af den samlede statslige kompensation, 
svarende til ca. 0,9 mio. kr. Det er ikke forudsat i budgettet for 2022, at der vil ske statslig kompensation i 
2022 for corona-effekter. Skulle der blive lavet aftale om en sådan kompensation, vil budgettet blive 
reguleret efterfølgende. 
VURDERING
Teknik og Miljø vurderer, at budgetforslaget giver anledning til bemærkninger om specialkørsel med børn 
og den rutebaserede buskørsel.
Specialkørsel med børn
Der forventes merudgifter på ca. 1 mio. kr. til kørsel med børn med særlige behov. Der er tale om en 
merudgift i forbindelse med specialkørsel med børn.  
Børn og Kultur forventer ikke et øget behov for specialkørsel af børn i 2022 sammenlignet med 2021. På 
den baggrund bør budgettet tilrettes, hvilket fremgår af vedlagte forslag til høringssvar til Midttrafik.
Budget 2022 tager udgangspunkt i 43.100 ture med specialkørsel med børn. Regnskab 2019 viser, at der 
var ca. 35.000 ture i 2019, og Regnskab 2020 viser, at der var 35.500 ture i 2020. Midttrafik oplyser, at der 
i første halvår af 2021 har været ca. 22.000 ture i [adresse]. Grundet corona-restriktioner har der 
været mindre samkørsel i Flextrafik, og derfor flere ture med kun én passager.
Teknik og Miljø bemærker, at der fra 14. august 2021 ikke har været restriktioner i den kollektive trafik. 
Derfor forventes antallet af ture at falde i resten af 2021 og i 2022 sammenlignet med første halvår af 2021, 
idet samkørsel igen er muligt. På den baggrund bør de budgetterede udgifter til specialkørsel med børn 
nedsættes fra 43.100 ture til 38.000 ture. Det betyder en nedjustering af budgettet med ca. 1 mio. kr.
Byrådet har besluttet at lave en forsøgsordning med [adresse] og Flextur Ung og ordningerne indgår derfor 
fortsat i Midttrafiks Budget 2022. På grund af corona-pandemien har disse ordninger ikke været benyttet i 
så høj grad endnu. Udgifter til [adresse] og Flextur Ung finansieres i prøveperioden på ca. 2 år af 
anlægsmidler ”Pulje til miljøvenlig transport og CO2-reduktion” (Ane Jepsen fra Budget 2020-2023).
Offentlig rutebaseret buskørsel
Der er afsat 17 mio. kr. til offentlig buskørsel i budget 2022. Beløbet er fastlagt efter en rutebaseret model, 
der tager udgangspunkt i [adresse] eksisterende og planlagte busruter. Det bemærkes, at 
budgettet er baseret på de gældende køreplaner.
Byrådet vedtog i 2020 Den Kollektive Trafikplan for Favrskov Kommune, som nu er indarbejdet i 
køreplanerne. Den Kollektive Trafikplan og den bedre busbetjening, der følger af planen, medfører 
merudgifter til både offentlig rutebaseret buskørsel og kørsel med flexbus.
Udgifterne til ekstraordinær rengøring pga. corona-pandemien forventes at udgøre ca. 0,3 mio. kr., som 
indgår i udgifterne til buskørslen for 2022. 
Teknik og Miljø vurderer, at fordelingen af budgettet på de fleste driftsområder er i balance og afspejler 
behovet for kørsel i 2022. Dog foreslås det, at antallet af ture til specialkørslen for børn nedjusteres i 
vedlagte forslag til høringssvar til Midttrafiks budget 2022. Der er ligeledes indregnet en stigning i visse af 
administrationsudgifterne, som ikke synes begrundet i det fremsendte materiale. 
ØKONOMI
Midttrafiks Budget 2022 viser udgifter for Favrskov Kommune på i alt 28 mio. kr. Det er 1,8 mio. kr. over 
budgettet for 2021. De væsentligste årsager til ændringen er øgede kørselsudgifter på 1,63 mio. kr., som 
følge af øget omkostningsindeks for busdrift, ekstra busrengøring og et øget kørselsomfang. Det øgede 
kørselsomfang har sammenhæng med, at den kollektive trafikplan er trådt i kraft, samt merudgifter til 
specialkørsel med børn.
På indtægtssiden forventes der merindtægter i [adresse] på samlet 0,8 mio. kr. Det skyldes den 
delvise implementering af ny indtægtsdelingsmodel med merindtægter på 1,0 mio. kr., der dog til dels 
modregnes af forventningen om 0,2 mio. kr. færre indtægter i 2022. Midttrafiks nye indtægtsdelingsmodel 
implementeres gradvist med 50 % i 2022, 75 % i 2023 og 100 % i 2024.
Ifølge regnskab 2020 har Favrskov Kommune 0,945 mio. kr. til gode hos Midttrafik. Tilgodehavendet 
skyldes bl.a. færre udgifter til ekstrakørsler end budgetteret. Beløbet vil stå som reserve i 2022 og vil ikke 
påvirke budget 2022.
INDDRAGELSE
Budgetforslaget er sendt til Handicaprådet og Ældrerådet til orientering, samt til kommentering i Børn og 
Kultur og Social og Sundhed. Handicaprådet har ingen bemærkninger. Ældrerådets høringssvar indeholder 
blandt andet bemærkninger om forskelsbehandling på tværs af kommunerne ift. den takst, der betales for 
Flextrafik. Midttrafik arbejder allerede på en harmonisering af Flextrafik og dermed for, at der fremadrettet 
ikke vil være den nuværende forskelsbehandling. Ældrerådets høringssvar er vedlagt.
INDSTILLING
Direktøren for Teknik og Miljø indstiller til Byrådet:
1.
At udkast til høringssvar godkendes.
BESLUTNING
Teknik- og Miljøudvalget, 4. oktober 2021:
Fraværende: Ingen
Indstilles godkendt.
Økonomiudvalget, 12. oktober 2021:
Fraværende: Ingen
Indstilles godkendt.
Byrådet, 26. oktober 2021:
Fraværende: Steven Frandsen og Tove Bruun
Godkendt. 
Bilag
1.
Udkast til Favrskov Kommunes høringssvar til Midttrafiks budget 2022 (2488325)
2.
Budget 2022 1.behandling Favrskov Kommune (2490760)
3.
Høringssvar fra Ældrerådet vedr. Midttrafiks budget 2022 af 6. september 2021 (2488320)
